ศบค. รายงานยังพบคลัสเตอร์ในหลายจังหวัด พร้อมเน้นย้ำให้ทุกคนไปฉีดวัคซีนกระตุ้น ป้องกันโควิด19 สายพันธุ์โอมิครอน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. เปิดเผยว่า สำหรับจํานวนผู้ติดเชื้อในประเทศรายใหม่วันนี้ สูงสุดยังคงเป็น กรุงเทพฯ 411 ราย, ชลบุรี 175 ราย, นครศรีธรรมราช 144 ราย, สมุทรปราการ 87 ราย, สงขลา 85 รายส่วนคลัสเตอร์ที่เฝ้าระวัง ยังมีรายงานเป็นกลุ่มก้อนอย่างต่อเนื่อง ได้แก่ โรงงาน สถานประกอบการ ที่กรุงเทพฯ เพชรบุรี ขอนแก่น ปราจีนบุรี ชลบุรี อุดรธานี/ คลัสเตอร์ตลาด จังหวัดบึงกาฬ พระนครศรีอยุธยา เพชรบุรี เชียงใหม่ อุบลราชธานี ลพบุรี/ พิธีกรรมทางศาสนา กาญจนบุรี ลพบุรี ประจวบคีรีขันธ์ เลย ต้องขออนุญาตช่วงเวลาประกอบพิธีกรรมทางศาสนา ไม่ว่าจะเป็นงานบวช งานศพ หรือการทำกิจกรรมทางศาสนาใดๆก็ตาม แม้จะมีการสวมหน้ากากอนามัยตลอดเวลา ตารางการเสร็จพิธีมักจะมีการจัดเลี้ยงรับประทานอาหารร่วมกัน ทำให้เกิดการติดเชื้อได้ รวมทั้งมีการจัดวงไพ่ วงพนันในงานด้วย จึงขอให้ทางจังหวัดช่วยกันกำชับ ขอให้จัดพิธีกรรมอย่างระมัดระวัง/ แคมป์คนงานก่อสร้าง จังหวัดสระแก้ว/ โรงเรียน จังหวัดแม่ฮ่องสอน/ ค่ายทหาร กรุงเทพฯ/ร้านอาหาร จังหวัดกาฬสินธุ์ นอกจากนี้ยังขอเน้นย้ำ หลายจังหวัดมีการลักลอบเปิดสถานบันเทิงส่วนยอดการฉีดวัคซีนในประเทศไทยวันนี้ 101,609,859 โด๊ส คิดเป็นเข็มที่ 1 ร้อยละ 70.6 เข็มที่ 2 ร้อยละ 62.5 เข็มที่ 3 ร้อยละ 8 //ที่ประชุมมีการพูดถึงการฉีดวัคซีนในกลุ่มเปราะบางที่เข้าถึงยาก ต้องขอบคุณ ทั้งกระทรวงมหาดไทย สมาคมเจ้าของเรือไทย กรมเจ้าท่า และศรชล ที่รายงานความคืบหน้าการฉีดวัคซีนกลุ่มแรงงานประมง ทั้งชาวไทยและต่างชาติ วิธีการทำบันทึกสำรวจ ว่ามีรายงานอีกส่วนหนึ่งยังไม่ได้ฉีดวัคซีน เนื่องจากอยู่ในทะเล ประมาณ 300 คน หากเข้าฝั่งจะพยายามฉีดวัคซีนให้ได้ทั้งหมด รวมทั้งแรงงานต่างด้าว ศูนย์อพยพ ศูนย์พักพิงขณะที่การจัดงานปีใหม่ มี 5 จังหวัดที่กำหนดเป็นพื้นที่จัดงานปีใหม่เข้ารายงานความคืบหน้า ได้แก่ ภูเก็ต เชียงใหม่ นครราชสีมา พระนครศรีอยุธยา ระยอง ดังนั้นจึงขอความร่วมมือประชาชน จะต้องลงทะเบียนล่วงหน้าเท่านั้น สำหรับผู้ที่ต้องการไปร่วมงานปีใหม่ใน 5 จังหวัดดังกล่าว โดยจำกัดเพียง 1,000 คนเท่านั้น มีการโหลด application QQ เพื่อจองคิวล่วงหน้า โหลด application จะเปิดวันที่ 25 ธันวาคม โดยจะต้องลงข้อมูลตามมาตรการของ พ.ร.ก.ฉุกเฉิน คือ ต้องฉีดวัคซีนครบ 2 เข็ม มีการตรวจ ATK ล่วงหน้า 72 ชั่วโมงก่อนเข้าร่วมงาน โดยที่จังหวัดภูเก็ต มีการจัดหมอพร้อม station อำนวยความสะดวก ให้นักท่องเที่ยวไปตรวจ ATK ตามจุดที่กำหนดได้ มีจุดตรวจคัดกรองอุณหภูมิภายในงานนอกจากนี้ยังขอให้ทุกคนที่จะไปร่วมงานปีใหม่ ไม่ว่าจะเป็น 5 จังหวัดดังกล่าว หรือที่อื่นๆ ประเมินตนเอง ผ่านแอปพลิเคชั่น กรมอนามัย เพื่อให้เกิดความมั่นใจ ปลอดภัยกับตัวเราและบุคคลอื่น